Sarêng sampun sawatawis dintên, baita ingkang mlajêngakên semahing sudagar wau labuh jangkar wontên ing satunggaling nagari, wondene baita ingkang nututi, botên dangu inggih dumugi ing ngriku, sarta tumut labuh jangkar wontên sacêlaking baita wau, kyai nangkoda lajêng wicantên dhatêng sudagar ingkang kasangsaya wau: coba sampeyan tingali ing baita punika, semah sampeyan wontên ing ngriku punapa botên, manawi têtela wontên ing ngriku, sagêd lajêng milênggah dhatêng pangagênging palabuhan.